Rikunarita-ORG/Wikinium huggingface dataset:
# Bermudi

|  |
| --- |
| Bermudi |
| Regija |
|

|  |  |
| --- | --- |
| Zastava | Simbol |

 |
| Država |  Ujedinjeno Kraljevstvo |
|  |
| Topografska oznaka | Bermudski trougao |
| Glavni grad | Hamilton |
|  |

**Bermudska ostrva** ili **Bermudi** su arhipelag u Atlantiku i jedna su od prekomorskih teritorija Ujedinjenog Kraljevstva. Nalaze se istočno su od Sjeverne Karoline, jedne od Saveznih država SAD-a.
Postali su poznati po Bermudskom trouglu i bermudskim hlačama.
Službeni jezik je engleski jezik.

## Historija

Bermudska ostrva je "otkrio" jedan španski istraživač, ali se zbog opasnih grebena koji okružuju ostrva nije usudio iskrcati na obalu.
Prvi naseljenici su bili engleski kolonisti koji su bili na putu za Sjevernu Ameriku i nakon brodoloma 1609. se iskrcali na ostrvo. Brodolomci su proveli na ostrvu 10 mjeseci a njihovi izvještaji o ostrvu su u Engleskoj izazvali veliku pažnju tako da je kralj Jakov I. 1615. dao pravo upravljanja ostrvima Bermuda Company. Oko 60 kolonista je 1612. osnovalo St. George. Te godine je postavljeno i prvo predstavništvo vlade i time su Bermudi postali samostalna kolonija.

Zbog velike udaljenosti od matice zemlje, ekonomija se usmjerila na trgovinu sa soli i za brodogradnju vrlo pogodnim cedrovim drvom. Glavni grad postao je 1815. Hamilton, grad koji je osnovan 1620. Od 1600. do 1734. Bermudska ostrva su bili baza u trgovini. U više slučajeva robovi su dizali pobune koje su bile gušene. Od 1701. Britanska kruna je shvatila vojnu važnost Bermudskih ostrva za britanske interese u *Novom svijetu* i ondje je poslana vojska i uspostavljena baza britanske ratne mornarice.

Tokom američkog građanskog rata Bermuda je bilo mjesto odakle je krijumčaren ratni materijal neophodan pobunjenom Jugu.
Za vrijeme drugog svjetskog rata su Bermudi važna baza američke vojske. 1941. je američka vojska sagradila dvije baze, a u zamjenu su britanske snage dobile američke razarače. Američke, kanadske i britanske baze na ostrva zatvorene su 1995.

Nakon Drugog svjetskog rata Bermudi su se uspješno razvijali i postali značajni financijski centar na otvorenom moru. 1968. je usvojen Ustav koji od tada pojačava težnje za nezavisnošću iako je stanovništvo 1995. referendumom odbilo nezavisnost.

## Također pogledajte

* Bermudski trougao

## Reference

## Vanjski linkovi

* Službeni sajt Vlade Bermuda
* Bermuda na *CIA World Factbook*
# Racionalizam

**Racionalizam** je gnoseološki pravac (teorija spoznaje), filozofsko učenje, koje smatra da se objektivna stvarnost može spoznati samo mišljenjem, da se zasniva na umu, razumu, intelektu. Racionalizam dolazi od latinske riječi "*racio*" što znači razum.

Usmjeren je na spoznaju stvarnog svijeta s karakterom nužnosti i općenitosti matematičko-geometrijskih istina. Racionalizam predstavlja osnovu za zasnivanje novovjekovne nauke i njenih metodoloških načela. Ontološki izvor racionalizma nalazi se u filozofskoj postavci da su postojanje i mišljenje jedno, prema antičkom grčkom filozofu Parmenidu. U osnovi leži razumski, logički umni princip (grč. "logos"). Čovjek je biće kojem pripada logos (grč. "zoon logon echon"). Racionalizam se oslanja na načelo neograničene čovjekove sposobnosti spoznaje i pojmovne strukture svijeta. Prema racionalizmu naši umni pojmovi su urođeni (ideae innatae), prije i nezavisno od iskustava kao što su: materija, uzročnost, istina (koja se razumom uviđa kao jasna i razgovijetna).
Subjektivistički racionalizam dostiže svoj vrhunac u 17. i 18. vijeku u filozofiji René Descartesa, Barucha Spinoze, Gottfrieda Wilhelma Leibniza i Christiana Wolffa.

## Također pogledajte

* Filozofija
* Gnoseologija
* Empirizam
* Senzualizam
* Intuicionalizam
* Kriticizam
* Iracionalizam

## Reference

Nedovršeni članak Racionalizam koji govori o **filozofiji** treba dopuniti. Dopunite ga prema pravilima Wikipedije.
# Rolf Maximilian Sievert

| Rolf Maximilian Sievert |
| --- |
|  |
| Rođenje |  (1896-05-06) 6. maj 1896. Stockholm, Švedska |
| Smrt | 3. oktobar 1966(1966-10-03) (70 godina) Stockholm, Švedska |
| Zanimanje | Medicinski fizičar |

**Rolf Maximilian Sievert** (6. maj 1896. – 3. oktobar 1966.) jeste bio švedski medicinski fizičar, čiji je glavni doprinos na polju izučavanja bioloških efekata jonizirajućeg zračenja.

Profesor Sievert je rođen u Stockholmu, Švedska. Služio je kao šef fizičke laboratorije u švedskom Radiumhemmetu od 1924. do 1937., kada je postao šef odjeljenja fizike radijacije na Karolinska institutu. Igrao je pionirsku ulogu u mjerenju doza radijacije, posebno u korištenju za dijagnostiku i tretiranje raka. U kasnijim godinama, fokusirao se na istraživanja bioloških efekata na ponovljena izlaganja niskim dozama radijacije. Također je predsjedavao Naučnim komitetom Ujedinjenih nacija za efekte atomske radijacije.

Izumio je brojne instrumente za mjerenje doza radijacije, najšire poznatih kao Sievertova komora.

Godine 1979, na Generalnoj konferenciji tegova i mjera, ili CGPM), SI jedinica za ekvivalentnu dozu jonizirajućeg zračenja je imenovana po njemu, i dodijeljeno ime sivert (Sv).

## Reference

Rolf Sievert 1924.
## Vanjski linkovi

* Rolf Sievert, the man and the unit Arhivirano 19. 11. 2013. na Wayback Machine
# Ljetne olimpijske igre

**Ljetne olimpijske igre** (francuski: *Jeux olympiques d'été*), prvi put održane 1896, su međunarodni više sportski događaj, koji se održava svake četiri godine, u organizaciji Međunarodnog olimpijskog komiteta. Medalje se nagrađuju za svaki događaj, sa zlatnim medaljama za prvo mjesto, srebrenim za drugo i bronzanim za treće. Ova tradicija je započeta 1904. godine. Zimske olimpijske igre su kreirane na bazi uspjeha Letnjih olimpijskih igara.

Lokacije ljetnih olimpijskih igara
## Ljetne olimpijske igre

* Olimpijske igre 1896.
* Olimpijske igre 1900.
* Olimpijske igre 1904.
* Olimpijske igre 1908.
* Olimpijske igre 1912.
* Olimpijske igre 1916 – nisu održane
* Olimpijske igre 1920.
* Olimpijske igre 1924.
* Olimpijske igre 1928.
* Olimpijske igre 1932.
* Olimpijske igre 1936.
* Olimpijske igre 1940 – nisu održane
* Olimpijske igre 1944 – nisu održane
* Olimpijske igre 1948.
* Olimpijske igre 1952.
* Olimpijske igre 1956.
* Olimpijske igre 1960.
* Olimpijske igre 1964.
* Olimpijske igre 1968.
* Olimpijske igre 1972.
* Olimpijske igre 1976.
* Olimpijske igre 1980.
* Olimpijske igre 1984.
* Olimpijske igre 1988.
* Olimpijske igre 1992.
* Olimpijske igre 1996.
* Olimpijske igre 2000.
* Olimpijske igre 2004.
* Olimpijske igre 2008.
* Olimpijske igre 2012.
* Olimpijske igre 2016.
* Olimpijske igre 2020.
* Olimpijske igre 2024.

Nedovršeni članak Ljetne olimpijske igre koji govori o **sportu** treba dopuniti. Dopunite ga prema pravilima Wikipedije.
# Aker

**Aker** (engleski: *acre*) jedinica je za površinu. Često se upotrebljava u Sjedinjenim Američkim Državama i nekim državama Komonvelta. Ime potječe od latinske riječi *ager*, koja znači "polje". Aker iznosi 4046,8 kvadratnih metara, 40,468 ara, 43.560 kvadratna stopa ili 4.840 kvadratnih jarda.

## Također pogledajte

* Pretvaranje mjernih jedinica

## Reference

## Vanjski linkovi

* Pretvaranje mjernih jedinica Arhivirano 21. 6. 2021. na Wayback Machine

Nedovršeni članak Aker koji govori o **fizici** treba dopuniti. Dopunite ga prema pravilima Wikipedije.
# Olimpijski sport

Takmičenje u streličarstvu održano tokom Olimpijskih igara 2004. u Atini. Izostavljeno iz olimpijskog programa nakon igara 1920. u Antwerpu, ponovno je vraćeno 1972.
**Olimpijski sportovi** su sportovi u kojima se sportisti takmiče na ljetnim i zimskim olimpijskim igrama. Ljetne olimpijske igre 2012. su uključivale 26 sportova, a za Olimpijske igre 2016. su dodana još dva. Zimska olimpijske igre 2014. su uključivale sedam sportova. Broj i vrste takmičenja se mogu djelimično razlikovati od jednih olimpijskih igara, do drugih. Svaki olimpijski sport je predstavljen međunarodnim upravljačkim tijelom, to jest međunarodnom federacijom (IF). Međunarodni olimpijski komitet (MOK) uspostavlja hijerarhiju sportova, disciplina, i događaja. U skldu sa ovom hijerarhijom, olimpijski sportovi mogu biti podijeljeni na višestruke discipline, koje često mogu pretpostavljene kao različiti sportovi. Primjeri uključuju plivanje i vaterpolo (discipline vodenih sportova, koje zastupa Svjetska plivačka federacija), ili umjetničko klizanje i brzo klizanje (discipline klizanja, koje predstavlja Međunarodna klizačka unija). Sukcesivno, discipline mogu biti dalje podijeljene u takmičenja za koja se zapravo dodjeljuju medalje. Sport ili disciplina su uključeni u olimpijski program ako MOK odredi da su zastupljeni širom svijeta, to jest, da je broj zemalja u kojima postoje takmičenja iz tih sportova pokazatelj učestalosti prakse tog sporta.

## Reference

## Vanjski linkovi

* Službeni olimpijski izvještaji
* Međunarodni olimpijski komitet - sportovi
* MOK-ova komisija za olimpijski program
* Međunarodne sportske federacije
# Zastava Pakistana

Zastava Pakistana
**Zastava Pakistana** je dizajnirao Syed Amir-ud-Din Kedwai prema zastavi iz 1906. Usvojena je 11. augusta 1947, tri dana prije proglašenja nezavisnosti zemlje. Zastava je poznata kao *Sabz Hilali Parcham* (Zelena zastava sa polumjesecom) i *Parcham-e-Sitara aw Hilal* (Zastava sa polumjesecom i zvijezdom).

## Također pogledajte

* Grb Pakistana

## Reference

## Vanjski linkovi